text: Pige forsøgte at røve kiosk
  21 oktober 2011 kl. 07.15
  En 18-årig pige forsøgte torsdag aften af røve en kiosk på Seest Bakke i Kolding.  Hun fik intet udbytte og blev kort efter anholdt.
  Rystende nervøs smed pige en seddel på disken i kiosken. Her truede hun med at bruge et våben, hvis hun ikke fik penge.
  Ekspedienten tøvede, og det gjorde pigen endnu mere nervøs. Hun stak af på cykel.
  Vidner førte politiet til cyklen, hvorefter pigen kort efter blev anholdt.
  